Оқушылардың ыстық тамағына бөлінген ақшаға Қостанай облысында азық-түлік таратылуда
DATE: 06:56, 28 Қазан 2020 | GMT +5
TITLE: Оқушылардың ыстық тамағына бөлінген ақшаға Қостанай облысында азық-түлік таратылуда
URL: https://kaz.inform.kz/news/okushylardyn-ystyk-tamagyna-bolingen-akshaga-kostanay-oblysynda-azyk-tulik-taratyluda_a3711636/
META: DATE: 06:56, 28 Қазан 2020 | GMT +5
TOTAL WORDS: 168
AUTHOR(S):
TEXT: «2019-2020 оқу жылының 4-тоқсанында қашықтан оқыту кезеңінде облыстың 10 өңірінде 7 267 балаға тегін тамақтандыруды ұйымдастырудың орнына 31 млн теңгеге азық-түлік себеттері берілді. Әлеуметтік тұрғыда қорғалмаған балаларды қолдау және тегін ыстық тамақ алу құқықтарын қамтамасыз ету мақсатында облыстың барлық өңірлерінде жаппай оқыту қорының қаражаты есебінен азық-түлік жиынтығын беру туралы шешім қабылданды», - делінген ведомство ақпаратында. Сонымен, азық-түлік себеттерін келесі санаттағы оқушылар алады:. 1) мемлекеттік атаулы әлеуметтік көмек алуға құқығы бар отбасылардан шыққан балалар;. 2) мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан балалар;. 3) жетім балалар және ата-анасының қамқорлығынсыз қалған балалар;. 4) төтенше жағдайлардың салдарынан шұғыл жәрдемді талап ететін отбасылардан шыққан балалар;. 5) білім беру ұйымының алқалы органы айқындайтын білім алушылар мен тәрбиеленушілердің өзге де санаттары. Бүгінде облыстың 20 өңіріндегі мектептердің 13 мың оқушысы мен тәрбиеленушілерінің атааналарынан өтініштер қабылданды. Әулиекөл, Амангелді, Қамысты, Қарабалық, Қарасу аудандарында, Қостанай, Лисаков және Рудный қалаларында 3 мыңға жуық азық-түлік себеті таратылды. Облыс орталығында осы жылдың 30 қазанына дейін 1733 оқушы азық-түлік себетін алатын болады
